《闰五月十八夜始得雨枕上作》
明代·程敏政

旱魃为妖数月过，一宵甘雨足滂沱。九重侧席忧民切，百辟匡时入谏多。

满地禾苗回积稿，几家床箦起沈疴。腐儒不寐听檐溜，云汉诗成拟载歌。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。